
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 28 iunie 2010               

PL.x 383/2010                     


AVIZ
asupra proiectului de Lege privind aprobarea Ordonanţei de urgenţă a Guvernului nr.39/2010 pentru modificarea şi completarea Ordonanţei Guvernului nr.92/2003 privind Codul de procedură fiscală
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.39/2010 pentru modificarea şi completarea Ordonanţei Guvernului nr.92/2003 privind Codul de procedură fiscală, trimis cu adresa nr. PL.x 383 din 23 iunie 2010 şi înregistrat cu nr. 31/612 din 24 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 28 iunie 2010.
Proiectul de lege are ca obiect de reglementare modificarea şi completarea Ordonanţei de Guvern nr. 92/2003 privind Codul de procedura fiscală, republicată, cu modificările şi completările ulterioare, în sensul stabilirii unor noi competenţe pentru Comisia fiscală centrală, extinderea atribuţiilor organelor de inspecţie fiscală, înlocuirea sistemului majorărilor de întârziere cu unul mai flexibil bazat pe dobânzi, penalităţi şi majorări, precum şi reducerea riscurilor ce ar putea apărea în managementul arieratelor.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.480 din 21 aprilie 2010.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport cu obiectul şi conţinutul reglementării, proiectului de lege face parte din categoria legilor ordinare. 
              PREŞEDINTE,                                                      SECRETAR,

                Daniel BUDA                                               Gabriel ANDRONACHE
Consilier, Ciprian Bucur

